Čierna je farbou luxusu a použitie v kúpeľni je zriedkavé. Pri tomto návrhu kúpeľne pre pánov však práve čierna tvorí základ. Luxusné veľkoformátové obklady v imitácii čierneho kameňa so správnym nasvietením pôsobia až dramaticky. Protiľahlé steny v kontraste bielej mozaiky s čiernym škárovaním. Dominantným prvkom je čierna sanita, konkrétne luxusná čierna vaňa s nekonečným okrajom. Použitím prírodných prvkov kameňa (lôžko pod vaňou), dreva (doska pod umývadlom) a textílií (koberec s vysokým vlasom) docielite primeraný teplý nádych.